विधायक लक्ष्मण टुडू समस्याओं से हुए अवगत
जमशेदपुर/धालभूमगढ़ | उग्रवादप्रभावित क्षेत्र में आने वाला रावताड़ा पंचायत के कई गांवों का रविवार को विधायक लक्ष्मण टुडू ने दौरा कर ग्रामीणों की समस्याओं से रूबरू हुए। विधायक सबसे पहले महिषाधारा गांव के डाहिटोला जाकर ग्रामीणों की समस्याएं सुनीं। इस दौरान ग्रामीणों ने इस टोला में अभी तक बिजली नहीं पहुंचने की शिकायत करते हुए टोला में बिजली पहुंचाने की मांग की। टोला में कुल 15 घर हैं। टोला में पीने की पानी की भी समस्या है। इस टोला में एक भी चापाकल, सरकारी कुआं नहीं है। टोला के लोग एक किमी दूर से पीने का पानी लाते हैं। टोला में पीने के पानी की व्यवस्था करने की भी ग्रामीणों ने मांग की। विधायक ने समस्या को जल्द से जल्द दूर करने का आश्वासन दिया। उसके बाद विधायक नुवागांव पहुंचे। मौके पर बीरा टुडू, मुखिया रायमुनी मार्डी, दुखीराम मार्डी, सिदाम मुर्मू आदि मौजूद थे।
hin_Deva hin_Deva